
                                                      BASHKIA KORÇË

                                                   KËSHILLI BASHKIAK

RAPORT PËR VENDIMARRJEN DHE PERFORMANCËN E KËSHILLIT TË BASHKISË KORÇË PER VITIN 2025 (INFORMACION)
Viti 2025 ka qenë një vit pune intensive për Këshillin e Bashkisë Korçë. Ështe viti kur kemi bërë të mundur një aktivitet të vazhdueshem si në vendimarrje edhe në komunikim të vazhdueshëm me qytetaret dhe komunitetin e bashkisë sonë. 
Duke u bazuar në Ligjin 139/2015 “Për vetëqeverisjen vendore” si dhe në Rregulloret e funksionimit të Këshillit bashkiak, të miratuara që në vitin 2020 me asistencen e Projektit Bashki të Forta, Këshilli, si organ i vetëqeverisjes vendore ka ushtruar rolin e vet vendimarrës, përfaqësues dhe mbikqyrës/monitorues. 
VENDIMMARRJA:
Gjatë vitit 2025 janë realizuar në total 15 mbledhje të Këshillit,12 prej tyre të radhës dhe 3 mbledhje jashtë radhe me kërkesë të Kryetarit të Bashkisë apo dhe të këshillit.
Në total janë miratuar 139 vendime prej të cilave 139 janë konfirmuar nga Institucioni i Prefektit të Qarkut Korçë.
Pjesëmarrja e këshilltarëve në mbledhjet e Këshillit bashkiak ka qenë në masën 65 %. Kjo do të thotë se kemi ende për të bërë, , por për të pasur prezent të gjithë ose shumicën dërrmuese të këshilltarëve në cdo mbledhje.

Kryesia e Këshillit Bashkiak ka funksionuar rregullisht duke zhvilluar mbledhjet për diskutimin e pikave të rendit të ditës të propozuara nga ekzekutivi dhe ushtruar vendimmarrjen për thirrjen e mbledhjeve të këshillit dhe publikimin e rendit të ditës të saj. 
Mbledhjet e Komisioneve tashmë parashikohen dhe publikohen si pjesë e rendit të ditës së mbledhjeve të këshillit. Mbetet sfidë angazhimi më i madh i këshilltarëve në mbledhjet e komisioneve, si dhe dokumentimi i veprimtarisë, kontributeve dhe mendimeve që jepen nga anëtarët e komisioneve.
Gjatë 2025 të gjitha mbledhjet janë zhvilluar në sallën e Këshillit Bashkiak.Të gjitha mbledhjet e Këshillit Bashkiak janë transmetuar live në faqen e Facebook- të Këshilit Bashkiak, cka ka bërë që komuniteti të ndjekë direkt mbledhjen madje të jape dhe mendimet dhe sugjerimet e tij për vendimet dhe cështjet që janë shqyrtuar. Transparenca e mbledhjeve të këshillit si dhe publikimi i projekt-vendimeve dhe proces-verbaleve të mbledhjeve, kanë rritur mundësinë për akses të qytetareve në vendimmarrje. 
Gjatë 2025 kemi implementuar Planin e aktiviteteve të Këshillit Bashkiak të shoqëruar me buxhetin përkatës , I cili është realizuar në masën sipas tabelës më poshtë: 

01 00 01110 01 6020000

Planifikimi, Menaxhimi 

dhe Administrimi Bashkia

Pagesa për 

këshilltarët 12,792,000     12,714,000       78,000            99%

02 00 01110 05 6020000

Planifikimi, Menaxhimi 

dhe Administrimi Bashkia

Shpenzime kancelari 

+letër për këshilltarët 60,000            37,219              22,781            62%

03 00 01110 05 6020000

Planifikimi, Menaxhimi 

dhe Administrimi Bashkia

Shtypshkrime për 

këshilltarët 130,000          35,000              95,000            27%

04 00 01110 05 6020000

Planifikimi, Menaxhimi 

dhe Administrimi Bashkia

Karburant makina për 

këshilltarët 100,000          99,900              100                 100%

05 00 01110 05 6020000

Planifikimi, Menaxhimi 

dhe Administrimi Bashkia

Vizitë studimore për 

këshilltarët (shërbim 

transporti) 2,000,000       -                    2,000,000       0%

06 00 01110 05 6020000

Planifikimi, Menaxhimi 

dhe Administrimi Bashkia

Blerje bojë printeri 

fotokopje për 

këshilltarët 12,480            6,404                6,076              51%

07 00 01110 05 6020000

Planifikimi, Menaxhimi 

dhe Administrimi Bashkia

Shpenzime printimi 

dhe publikimi 170,000          170,000            -                  100%

08 00 01110 05 6020000

Planifikimi, Menaxhimi 

dhe Administrimi

Bashkia

Shpenzime te tjera 

per këshilltarët

80,000            -                    80,000            0%

V111AAB - Akte të 

miratuara nga 

Këshilli Bashkiak 

15,344,480     13,062,523       2,281,957       85%

09 00 06140 01 2310000

Planifikimi, menaxhimi, 

administrimi

Bashkia

Salla e mbledhjeve smart 

për këshilltarët

2,580,000.00 2,580,000.00    

0%

10 00 1110 01 2310000

Shpenzim 2025

Bashkia

Sistemi I votimit elektronik 

dhe transmetimit te 

rezultateve 3,300,000.00

3,148,080.00            

151,920.00      

95%

V111AAB-Shërbimi i 

Këshillit Bashkiak

5,880,000       3,148,080         2,731,920       54%

Total 21,224,480         16,210,603            5,013,877          

76%


Ndërkohë që kemi vijuar punën duke implementuar rregulloret e Këshillit dhe Planin e Aktiviteteve, rezulton se në bashkëpunim me këshilltarët, administratën dhe komunitetin kemi arritur zbatimin e planit të aktiviteteve ne masën 80 %.

Sfidë për 2025, që do të vijojmë ta kemi edhe në 2026, është funksionimi i plotë i komisioneve, trajnimi i vazhdueshëm dhe dokumentimi e publikimi i veprimtarisë së tyre.

Në këtë proces këshilli është asistuar nga Projekti “Bashki të Forta”, gjë e cila do të vijojë edhe për 2026 si në drejtim të zhvillimit të trajnimeve dhe ofrimit të dokumentave e materialeve ndihmëse, ashtu edhe në asistencën e vazhduar gjatë proceseve. Kjo, me qëllim rritjen e standardeve të punës së këshillit.
PERFAQESIMI
Roli përfaqësues i këshillit për vitin 2025, është fokusuar në komunikimin e vazhdueshëm me komunitetin dhe tërheqjen e mendimeve on line dhe në formë shkresore. Rritja e sasisë së dokumentacionit të këshillit që publikohen në faqen ëeb dhe në FB, ju ka mundësuar dhe krijuar akses qytetarëve gjatë 2025, për dhënien e mendimit te tyre on line si dhe për të adresuar kërkesë, ankesat apo problematika të tjera me interes për ta. 

Këshilltarët kanë përfaqësuar zonat nga vijnë, duke sjellë në Këshill problematika të qytetarëve dhe zërin e tyre, ndërkohë që Këshilli Bashkiak në bashkëpunim me administratën ka zhvilluar Konsultime Publike për akte të cilat janë subjekt i konsultimit publik. 

  Në zbatim të Ligjit 139/2015, “Për vetëqeverisjen vendore” i ndryshuar, Ligjit 146/2014 “Për konsultimin publik” dhe duke u bazuar në Rregulloren e Konsultimeve Publike, janë organizuar gjatë 2025 , 14  Konsultime Publike (takime dhe pyetësore on-line) : 
- Pyetësor për punën e Këshillit të Bashkisë gjatë vitit 2025.
- Pyetësor për tavanet buxhetore afatmesme 2026-2028.
- Mbledhja e rekomandimeve për Tavanet Përgatitore Buxhetore 2026-2028 dhe për Draftin e parë të Projekt Buxhetit Afatmesëm 2026 – 2028.
- “PLANI LOKAL I VEPRIMIT PËR RININË NË BASHKINË KORÇË (2025-2028)”
- “PLANI VENDOR I VEPRIMIT PËR BARAZINË GJINORE 2025 – 2030”
- “PLANI I ARSIMIT PARAUNIVERSITAR 2026-2028”
- “Për kërkesën e Zyrës Vendore të Arsimit Parauniversitar Korçë-Pustec për mbylljen e shkollës 9-vjecare Polenë”
- “Mbledhja e rekomandimeve për PBA 2026-2028, Paketen Fiskale 2026  dhe Buxhetin 2026”. (7 takime ,në njesite administrative dhe rajonet 1,2,3)
Konsultimi publik është dokumentuar në Regjistrin e Konsultimeve publike (on line/hard copy), është shoqëruar me proces verbalet dhe një raport drejtuar Kryetarit të Bashkisë për prezantimin, marrjen parasysh dhe buxhetimin sipas mundësive financiare, të kërkesave të paraqitura nga qytetarët.
Janë dokumentuar në Regjistrin e Kërkesë-Ankesave 25 kërkesa/ankesa për vitin 2025, të cilat janë adresuar dhe kanë marrë përgjigje sipas rastit,  ne koordinim dhe bashkëpunim me ekzekutivin edhe gjatë zhvillimit të mbledhjes dhe ose me shkresë.
MBIKËQYRJA: 

Në lidhje me rolin mbikqyrës dhe monitorues të Këshillit, përvec ushtrimit të këtij roli nëpërmjet sqarimeve dhe pyetjeve nga ana e këshilltarëve në drejtim të administratës për projekt - vendimet e propozuara nga ekzekutivi, në zbatim të planit të aktiviteteve të vitit 2025, u realizuan dhe u paraqitën në këshill informacionet dhe raportet nga administrata sipas kërkesave detyruese ligjore, si dhe atyre të bëra nga vetë këshilli.
1- RAPORT PËR VENDIMARRJEN DHE PERFORMANCËN E KËSHILLIT TË BASHKISË KORÇË PER VITIN 2024.

2- RAPORTI I MONITORIMIT JANAR-DHJETOR 2024.
3- RAPORTI I MONITORIMIT JANAR-PRILL 2025.

4- RAPORTI I MONITORIMIT JANAR-GUSHT 2025.

5- INFORMACION MBI DETAJIMIN E SHPENZIMEVE KORRENTE DHE SHPENZIMEVE PËR INVESTIME TË VITIT 2025 TË BASHKISË DHE INSTITUCIONEVE TË VARËSISË SIPAS PROGRAMEVE DHE PRODUKTEVE TË MIRATUARA ME VKB NR.176 DATË 26.12.2024.
6- INFORMACION PËR NXJERRJEN JASHTË PËRDORIMIT TË PAJISJEVE DHE MJETEVE TË NDËRMARRJES SË SHËRBIMEVE PUBLIKE, BASHKIA KORÇË.
7- INFORMACION NË LIDHJE ME  INVENTARIZIMIN  E  AKTIVEVE  TE  NSHMAC 

  MATERIALE  JASHTË  PËRDORIMIT .

8- INFORMACION NË LIDHJE ME INVENTARIZIMIN E AKTIVEVE AFATGJATA,AFATSHKURTRA DHE MATERIALE TË BASHKISË KORÇË SI DHE NJËSIVE ADMINISTRATIVE PËR VITIN 2024.

9- INFORMACION MBI PROJEKTIN QËNDRA DITORE PËR FËMIJË- FUQIZIMI I FËMIJËVE ROMË DHE EGJIPTIANË.
10- INFORMACION “ DOKUMENTI I BAROMETRIT GJINOR 2024”.
11- INFORMACION NË LIDHJE ME INVENTARIZIMIN E AKTIVEVE AFATGJATA, AFATSHKURTRA DHE MATERIALE TË KLUBIT SHUMËSPORTËSH  PËR PËRIUDHËN JANAR-GUSHT  2025.

TRAJNIMET E KESHILLIT

Gjatë 2025, në bashkëpunim me projektin “Bashki të Forta”, u zhvilluan trajnime për lidershipin, sekretarët/sekretariatet dhe komisionet e përhershme të Këshillit Bashkiak .
Në përfundim, duke ju falenderuar secilin nga këshilltarët për kontributin dhe angazhimin, si dhe duke falenderuar bashkëpunëtorët që asistojnë në aktivitetin e Këshillit të Bashksië Korçë,”, Kryetarin e Bashkisë Korçë, administratën, projektin “Bashki të Forta “ ju ftojme te beheni pjese aktive për përmirësimin e punës së këshillit nëpërmjet mendimeve, sugjerimeve dhe pjesemarrjes suaj ne aktivitetin e KB.
Punë të mbarë dhe faleminderit!
Sekretari i Këshillit Bashkiak
        Eva Naçi

           KRYETARI

             ANA VERUSHI

